**Zápisnica z 3.zasadnutia OZ v Michalku, dňa 14.09.2020 so začiatkom o 19,00 hod.**

1.Starostka otvorila zasadnutie OZ a privítala prítomných poslancov.

2.Návrh programu na zasadnutie prečítala starostka obce. K predloženému návrhu programu poslanci nemali žiadne doplňujúce body. Zasadnutia OZ sa nezúčastnila zapisovateľka Mgr.Zuzana Džujková , za zapisovateľku bola schválená Mgr.Klaudia Krištanová.

3. Kontrola plnení uznesení. Uznesenia boli splnené. Uznesenie č.68/2020 o zrezaní smrekov bude splnené v mesiaci október na základe dohody s firmou, ktorá tieto výškové práce zabezpečuje.

4. Zber biologicky rozložiteľného odpadu od občanov. Starostka informovala poslancov, že pre obec je najvýhodnejšie pri tomto zbere zakúpiť kompostéry občanom do domácnosti. Vedierkovi zber odpadu je pre obec nevyhovujúci. Jednou z možnosti na zakúpenie kompostérov je požiadať z ministerstva financií o finančnú výpomoc /pôžičku/ o ktorú môžu požiadať obce z dôvodu výpadku podielových daní. Ročné splátky sa splácajú od r.2024 a posledná splátka je v roku 2027. Poslanci odporučili starostke, aby zistila či obec spĺňa podmienky na poskytnutie finančnej výpomoci.

5. V tomto bode starostka informovala poslancov o prevedených prácach v obci. K prácam pri zrezaní smrekov budú potrebný aspoň 2 pracovníci na odpratávanie konárov. Poslanci sľúbili pomoc pri týchto prácach. Starostka informovala poslancoch, že  Výzva pre MAS 7.2 /rekonštrukcia mosta a spevnených plôch/bola predĺžená do 30.09.2020. K podaniu žiadosti na túto výzvu je potrebné doložiť ešte niektoré prílohy , výzvu skompletizovať a odovzdať. Starostka požiadala poslancov, aby sa vyjadrili k usporiadaniu spoločenskej akcie pre seniorov v rámci ,,Október mesiac úcty k starším.,, Poslanci sa dohodli, že usporiadanie tejto akcie bude závisieť od nariadení RÚVZ z dôvodu šírenia pandémie COVID 19. Starostka informovala poslancov, že v mesiaci júl obec dostala Šmykom riadený nakladač z PRV. Žiadosť o refundáciu tohto stroja bola podaná začiatkom septembra na PPA.

6.Na záver boli prijaté uznesenia.

7.Starostka poďakovala poslancom za účasť.